**Kaišiadorių rajono savivaldybės administracija (teisinė forma – biudžetinė įstaiga, adresas – Katedros g. 4, Kaišiadorys, kodas – 188773916) skelbia konkursą laisvoms Buhalterijos skyriaus buhalterio, darbuotojo, dirbančio pagal darbo sutartį, pareigoms eiti** (pareiginės algos pastoviosios dalies  koeficientas – 8,78–9,68 pareiginės algos bazinio dydžio, atsižvelgiant į profesinio darbo patirtį).

Informacija apie konkursą per Valstybės tarnybos valdymo informacinę sistemą paskelbta Valstybės tarnybos departamento interneto svetainėje (skelbimo Nr. 687498):

<http://portalas.vtd.lt/lt/buhalterijos-skyriaus-buhalteris-322;674980.html>

**Pareigybės paskirtis** – tvarkyti Kaišiadorių rajono savivaldybės administracijos buhalterinę apskaitą.

**Kvalifikaciniai reikalavimai pretendentams:**

1. *turėti aukštąjį universitetinį socialinių mokslų studijų krypties ekonomikos, apskaitos, finansų ar verslo vadybos srities išsilavinimą su bakalauro kvalifikaciniu laipsniu arba jam prilygintu išsilavinimu, arba aukštąjį koleginį socialinių mokslų studijų krypties ekonomikos, apskaitos, finansų ar valdymo, verslo administravimo srities išsilavinimą su profesinio bakalauro kvalifikaciniu laipsniu arba jam prilygintu išsilavinimu;*
2. *turėti ne mažesnę kaip dvejų metų darbo patirtį viešojo sektoriaus finansų arba biudžetinių įstaigų buhalterinės apskaitos srityje;*
3. *išmanyti Lietuvos Respublikos teisės aktus, reglamentuojančius buhalterinės apskaitos tvarkymą, vietos savivaldą, ir kitus teisės aktus, reikalingus pareigybės aprašyme nustatytoms funkcijoms vykdyti;*
4. *mokėti dirbti „Microsoft Office“ programiniu paketu;*
5. *gebėti valdyti, analizuoti, kaupti, sisteminti, apibendrinti informaciją ir rengti išvadas*

**Pretendentas privalo pateikti:**

1. prašymą dalyvauti konkurse;
2. asmens tapatybę patvirtinantį dokumentą;
3. išsilavinimą patvirtinantį dokumentą;
4. darbo patirtį patvirtinantį dokumentą;
5. gyvenimo aprašymą – nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes), nurodyti kompiuterinio raštingumo įgūdžius;
6. užpildytą Pretendento anketą;
7. užpildytą Atitikties nepriekaištingos reputacijos reikalavimams deklaraciją.

**Dokumentai teikiami iki 2020 m. lapkričio 25 d.** **el. būdu per Valstybės tarnybos valdymo informacinę sistemą.**

**Pretendentų atrankos būdas** – testas žodžiu (pokalbis)

Išsamesnę informaciją suteiks Buhalterijos skyriaus vedėja Rita Čepulienė, tel. 8 655 47 989, el. p. [rita.cepuliene@kaisiadorys.lt](mailto:rita.cepuliene@kaisiadorys.lt), išsamesnę informaciją apie konkursą suteiks Dalia Berulienė, tel. 8 609 40 284, el. p. [dalia.beruliene@kaisiadorys.lt](mailto:dalia.beruliene@kaisiadorys.lt)